Kultuuriministeerium  
Suur-Karja 23  
15076 Tallinn Meie 09.03 2022. a nr 014v

**Avariiremondi kulude katmine**

Käesoleva aasta veebruari algul tekkisid probleemid teatrile kuuluva Punase maja (Vabaduse väljak 5/1) kanalisatsiooniga. Katsed traditsiooniliste lihtsate vahevahenditega – trossid, survepesu, ummistust lahendada ei andnud tulemusi. Kanalisatsioonitoru kaameraga sisevaatlus õues asuvast kaevust näitas, et kaevu ja hoonet ühendav toru on kokku varisenud. Olime sunnitud kogu trassi ala õues lahti kaevama. Tööde käigus selgus, et joonisel näidatud toru asukohas tegelikult toru ei olnudki. Oli lihtsalt pandud üks lühike torujupp õues asuvast kaevust hoone suunas maasse. Kuhu tegelikult pikkade aastate jooksul kõik veed voolasid, ei õnnestunudki asjatundjatel päris täpselt isegi kaamera abil välja selgitada. Süsteemi normaalse funktsioneerimise tagamiseks olime sunnitud rajama uue kanalisatsioonitrassi nii õues kui ka hoone sees hoone esimese korruse põranda alla.

Avariitöid teostasid teatri pikaajalised partnerid PLM Hooldus OÜ ja Kaeveabi OÜ. Punase maja esimesel korrusel lammutati põrandaid, paigaldati uut torustikku ja taastati põrandaid 12,5 meetri ulatuses. Õues teostati kaevetöid ja paigaldati torustikku koos hoone vundamendi läbipuurimisega 9 meetri ulatuses. Tööde maksumuseks kujunes 7903,8 eurot koos käibemaksuga.

Palume leida võimalus eraldada meie teatrile 7903,8 eurot Punase maja kanalisatsioonisüsteemi avariiremondi katteks.

Lugupidamisega

/allkirjastatud digitaalselt/

Svetlana Jantšek  
Teatri tegevjuht / sihtasutuse juhatuse liige

Andres Nõlve 5188263, andres.nolve@veneteater.ee